Illum, il-Kummissjoni qed tipproponi li timmodernizza u tiddiġitalizza l-kooperazzjoni ġudizzjarja għal kawżi ċivili u kummerċjali transfruntiera madwar l-UE. L-għan tagħha huwa li l-aċċess għall-ġustizzja ċivili jkun orħos, aktar effiċjenti u aċċessibbli għaċ-ċittadini u n-negozji. Permezz tal-proposti l-iskambju tad-dokumenti f'format elettroniku se jkun obbligatorju għall-qrati, u se jiġi promoss l-użu tal-vidjokonferenza għas-smigħ tax-xhieda bbażat f'pajjiż ieħor. Il-Kummissarju għall-Ġustizzja, il-Konsumaturi u l-Ugwaljanza bejn is-Sessi, Věra Jourová, qalet: Kull sena, ikun hemm madwar 3.4 miljun proċedimenti tal-qorti ċivili u kummerċjali transfruntiera fl-UE. Aktar u aktar nies qed jgħixu, jistudjaw u jaħdmu f'pajjiżi oħra tal-UE, u n-negozji qed jespandu lil hinn mill-fruntieri. Din il-proposta se tagħtihom aċċess iktar malajr u għall-but ta' kulħadd għal ġustizzja transfruntiera. Il-proposti se jaġġornaw ir-Regolamenti dwar in- Notifika tad-dokumenti u l- Kumpilazzjoni ta' xhieda. Ir-regoli aġġornati se: Ir-regoli previsti mir-Regolament dwar in-notifika ta' dokumenti jistgħu jiġu invokati wkoll f'diversi proċedimenti barra mill-qorti, pereżempju f'każijiet ta' suċċessjoni quddiem nutar, jew f'kawżi tal-liġi tal-familja quddiem awtorità pubblika. Il-kuntest Il-proposti tal-lum sabiex jiġu mmodernizzati dawn il-mekkaniżmi ta' kooperazzjoni ġudizzjarja huma pass ieħor tal-kontribut tal-Kummissjoni Ewropea sabiex tinbena sistema ġudizzjarja b'saħħitha tal-UE għall-benefiċċju taċ-ċittadini u tan-negozji bħala parti ewlenija tal-ħsad tal-benefiċċji kollha tas-Suq Intern, il-ħolqien ta' Suq Uniku Diġitali u l-promozzjoni tal-Ġustizzja elettronika. Sa mill-2008, ir-Regolament dwar is-Servizz ta' Dokumenti waqqaf proċedura ta' trażmissjoni rapida, sikura u standardizzata għal dokumenti f'materji ċivili jew kummerċjali bejn il-qrati u l-partijiet l-oħra li jinsabu f'pajjiżi differenti tal-UE. F'ħafna proċedimenti ċivili jew kummerċjali, il-qrati jkollhom bżonn jiksbu provi minn Stat Membru ieħor, pereżempju jisimgħu xhud fi proċedimenti ta' divorzju, jew f'każ ta' kontijiet mhux imħallsa bejn żewġ kumpaniji. Sa mill-2004, ir-Regolament dwar il-kumpilazzjoni ta' xhieda jiffaċilita l-aċċess għal dawk il-provi. It-Tabella ta' Valutazzjoni tal-Ġustizzja tal-UE tal-2018, ippubblikata nhar it-Tnejn li għadda, sabet li l-użu tal-għodda tal-ICT għadu limitat f'xi pajjiżi (ara l-i stqarrija għall-istampa). F'aktar minn nofs l-Istati Membri, il-preżentazzjoni elettronika tal-pretensjonijiet hija limitata jew ma teżistix. Stħarriġ aġġornat dwar l-użu tal-ICT bejn il-qrati u l-avukati juri li l-għodda tal-ICT jintużaw ħafna fi 12 minn 22 Stat Membru koperti u li s-sena l-oħra dawn l-għodda saru obbligatorji f'aktar Stati Membri. Aktar informazzjoni Regolament Rivedut dwar is-Servizz ta' Dokumenti Regolament Rivedut dwar is-Servizz ta' Dokumenti Il-ġustizzja ċivili Portal tal-Ġustizzja elettronika